
Uznesenie Okresný súd Dunajská Streda v sporovej veci žalobcov: X/ N.T. Q., T.. XX.X.XXXX, H. Y. XXX/XX, XXX XX D. I., X/ W. Q., T.. XX.X.XXXX, H. M. XXX/X, XXX XX D. I., X/ Z. I.Š., T.. X.X.XXXX, H. G.. I.. X. XXXX/ XX, XXX XX D. I., X/ I. Q., T.. XX.XX.XXXX, H. T.. R. XXX/XX, XXX XX D. I., X/ I. D., T.. XX.X.XXXX, H. T. XXX/X, XXX XX S. G., v zast. JUDr. Eva Skačániová, advokátka, so sídlom Korzo Bélu Bartóka 789/8, 929 01 Dunajská Streda, proti žalovanému: U. Q., T.. XX.XX.XXXX, H. T.. R. XXX/XX, XXX XX D. I., o zrušenie a vyporiadanie podielového spoluvlastníctva, takto rozhodol: I. Súd konanie z a s t a v u j e . II. Žalovanému sa voči žalobcom nárok na náhradu trov konania n e p r i z n á v a . odôvodnenie: 1. Dňa 10.6.2024 bolo tunajšiemu súdu doručené podanie označené ako „Žaloba o zrušenie a vyporiadanie podielového spoluvlastníctva.“ Nakoľko z obsahu žaloby nebol určitý a zrozumiteľný petit a chýbalo plnomocenstvo, t.j. žaloba mala vady, ktoré bolo treba odstrániť, súd podľa ust § 129 Civilného sporového poriadku vyzval žalobcov zastúpených právnym zástupcom na odstránenie vád žaloby dňa 14.6.2024 uznesením č.k. 10C/45/2024-19. Predmetné uznesenie bolo doručené právnemu zástupcovi dňa 19.6.2024. Právny zástupca žalobcov dňa 3.9.2024 podal na súd späťvzatie žaloby v celom rozsahu a navrhol zastavenie konania podľa § 145 ods. 1 CSP s tým, že síce procesne zavinili zastavenie konania, ale žalovanému nevznikli žiadne trovy konania, nebol zaplatený súdny poplatok zo žaloby a preto navrhujú, aby súd žiadnej strane náhradu trov konania nepriznal. Tunajšiemu súdu dňa 3.10.2024 doručil právny zástupca žalobcov plnomocenstvo na zastupovanie v konaní zo dňa 21.3.2024. 2. Podľa ustanovenia § 144 zákona č. 160/2015 Z.z. Civilný sporový poriadok (ďalej len „CSP“) žalobca môže vziať žalobu späť. 3. Podľa ustanovenia § 145 ods. 1 CSP ak je žaloba vzatá späť celkom, súd konanie zastaví. 4. Podľa ustanovenia § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 6. Podľa ustanovenia § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 7. Vzhľadom k späťvzatiu žaloby v celom rozsahu súd zastavil predmetné konanie podľa § 145 ods. 1 C.s.p. tak, ako to je uvedené vo výrokovej časti tohto uznesenia. 8. Pokiaľ sa týka náhrady trov konania súd v tomto smere postupoval podľa ust. § 256 ods. 1 C.s.p., nakoľko z procesného hľadiska zastavenie konania zavinili žalobcovia, keďže doručil na súd späťvzatie žaloby v celom rozsahu bez uvedenia dôvodu. Podľa tohto ustanovenia nárok na náhradu trov konania vznikol žalovanému, nakoľko zastavenie konania procesne zavinili žalobcovia. Súd však nemal preukázané, že by žalovanému v konaní nejaké trovy vznikli, resp. že by mu nejaké vyplývali zo
spisu, keďže ešte nedošlo ani k zaplateniu súdneho poplatku ani k doručovaniu žaloby protistrane, preto súd žalovanému nárok na náhradu trov konania nepriznal. Poučenie: Proti výroku o zastavení konania a o trovách konania môže podať strana v ktorej neprospech bolo vydané odvolanie do 15 dní odo dňa jeho doručenia na Okresný súd Dunajská Streda. (§ 357 písm. a) CSP) Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v ust. § 365 ods. 1 C.s.p., ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

